Ńdzə́mə́lán Ǹtondôbə, yédégán dzwé díé, bɔán nâ məyɔŋ mə́ yəm biyə̌ŋ bí mam bíé; 2Yiágán nyē bīā, bomán məzíg ású díé, yédégán məsímbá móe mə́sə. 3Bɔán engúŋ ai m̀fúfúb dzwé wóé, tɔbɔ́gán miǹtag é mínā yā myādzə́ŋ Ńtondôbə. 4Dzə́ŋán Ǹtondôbə ai ngul dzié, dzə́ŋán asú díé kɔ́m ésə. 5Dúgán tsog mə́sīmbá á ngábɔ, bíyə̄ŋ bí mam ai ńtsígán ńtól ó ngákwí ânyu díé, 6mína mvɔŋ bod Ábrahám, etúgā dzíé, bɔ́n bə́ Yákɔb yā á ngātɔ́b ! 7Énye a nə́ Ńtondôbə, Zāmbá wáán, énye a dzóē sí ésə. 8A tsog elad amvóé dzíé á kɔ́m yǎ kɔ́m ésə ai bíbúg yā á ngākɔ́bɔ á tóyina m̀miě bod. 9élad amvóé á ngātindi ai Ábrahám ńdɔ̄ fə a ngábad dzɔ́ nyīn ai Ísag, 10a ngátə́le dzɔ́ anə́ tə́bə́gá ású Yákɔb, elad amvóé yā ńtīē kɔ́m ású Ísraɛ̂l, 11éyɔŋ a ngádzó naa: “Mayi wa və́ sí Kanǎŋ; anə́ é ngab elíg yawóge ai mínā !" 12Abǒg tē bə́ ngábə́ bɔ dzǎm lāŋ, bə́ ngábə́ miǹtɔbɔ mǎn ábím ziŋ. 13Bə́ kələ bâkalan á məyɔŋ məyɔŋ, á miǹnam miǹnam. 14Hədá, a ndzí kig dzogě naa mod á tíbílí bɔ́, a ngándə́gələ miǹkúkúmá étɔm dzábán.